**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO SAVIVALDYBĖS METŲ MOKYTOJO VARDO SUTEIKIMO IR PREMIJOS SKYRIMO NUOSTATŲ** **TVIRTINIMO**

2018 m. birželio 16 d. Nr. SP-136

Kėdainiai

Vadovaudamasi Lietuvos Respublikos vietos savivaldos 18 straipsnio 1 dalimi, Lietuvos Respublikos švietimo ir mokslo ministro 2005 m. gruodžio 14 d. įsakymu Nr. ISAK-2562 „Dėl Metų mokytojo premijos skyrimo nuostatų patvirtinimo“, Kėdainių rajono savivaldybės taryba nusprendžia:

1. Patvirtinti Kėdainių rajono savivaldybės metų mokytojo vardo suteikimo ir premijos skyrimo nuostatus (pridedama).

2. Pripažinti netekusiais galios Kėdainių rajono savivaldybės tarybos 2006 m. liepos 20 d. sprendimą Nr. TS-357 „Dėl Kėdainių rajono savivaldybės metų mokytojo premijos skyrimo nuostatų ir komisijos tvirtinimo“ su visais jo pakeitimais ir papildymais, Kėdainių rajono savivaldybės tarybos 2015 m. liepos 3 d. sprendimą Nr. TS-149 „Dėl Kėdainių rajono savivaldybės metų mokytojo vardo suteikimo ir premijos skyrimo komisijos sudarymo“.

Savivaldybės meras

|  |  |  |
| --- | --- | --- |
|  |  |  |
|  |  |  |

Julius Lukoševičius Ovidijus Kačiulis Evaldas Vaicekavičius Rūta Švedienė

PATVIRTINTA

Kėdainių rajono savivaldybės tarybos

2018 m. birželio d. sprendimu Nr. TS-

**KĖDAINIŲ RAJONO SAVIVALDYBĖS METŲ MOKYTOJO VARDO SUTEIKIMO**

**IR PREMIJOS SKYRIMO NUOSTATAI**

**I SKYRIUS**

**BENDROSIOS NUOSTATOS**

1. Kėdainių rajono savivaldybės metų mokytojo vardo suteikimo ir premijos skyrimo nuostatai (toliau – nuostatai) apibrėžia Kėdainių rajono savivaldybės metų mokytojo (toliau – Metų mokytojo) vardo suteikimo ir premijos skyrimo paskirtį, tikslą, apdovanojimų formas, lėšas, kandidatų atrankos kriterijus, kandidatų teikimą, komisijos darbo reglamentą, kandidatų atranką, vardo suteikimo ir premijos įteikimo vykdymą, visuomenės informavimą.
2. Metų mokytojo vardas suteikiamas ir premija skiriama Kėdainių rajono savivaldybės (toliau – savivaldybė) formaliojo ir neformaliojo švietimo įstaigų mokytojams, auklėtojams, andragogams, švietimo pagalbą teikiantiems specialistams (toliau – mokytojai) už profesionalumą ir nuopelnus praktinėje pedagoginėje veikloje, ugdytinių pasiekimus, nuolatinį asmeninį tobulėjimą ir gerosios darbo patirties sklaidą, kompetencijų integraciją švietimo įstaigoje ir indėlį į švietimo proceso įgyvendinimą, demokratinės kultūros ir pilietinių vertybių ugdymą, aktyvią pilietinę poziciją vietos bendruomenės gyvenime.
3. Metų mokytojo vardo suteikimo ir premijos skyrimo tikslas – nuosekliai įvertinti veiksmingai dirbančių mokytojų profesinės veiklos pasiekimus ir skatinti juos profesinei bei kūrybinei iniciatyvai.
4. Metų mokytojo vardas suteikiamas ir premija skiriama už pastarųjų trejų metų kokybišką veiklą ir pasiekimus.
5. Metų mokytojo vardas suteikiamas ir premija skiriama kiekvienais metais tik vienam asmeniui. Tam pačiam asmeniui gali būti skiriama tik vieną kartą.
6. Metų mokytojo premijos dydis – 1 000 Eur.
7. Metų mokytojui įteikiamas savivaldybės ženklas „Už nuopelnus“, savivaldybės mero padėkos raštas ir premija.
8. Visiems kandidatams Metų mokytojo vardui ir premijai gauti įteikiami savivaldybės mero padėkos raštai ir savivaldybės dovanos.
9. Asmuo, kuriam suteiktas Metų mokytojo vardas, savivaldybės administracijos Švietimo ir kultūros skyriaus gali būti pasiūlytas kaip kandidatas šalies Metų mokytojo premijai gauti.

**II SKYRIUS**

**KANDIDATŲ ATRANKOS KRITERIJAI**

1. Kandidatui taikomi atrankos kriterijai:
	1. profesionaliai planuoja, organizuoja, analizuoja ugdymą(si) ir kuria inovatyvias ugdymo(si) aplinkas;
	2. reguliarūs ugdytinių pasiekimai;
	3. nuolatinis kryptingas asmeninis tobulėjimas;
	4. skleidžia savo autentišką ir veiksmingą pedagoginės veiklos patirtį; inicijuoja, rengia ugdymo projektus ir (ar) juose aktyviai dalyvauja; rengia mokymo(si) ir metodines priemones;
	5. mokytojas aktyviai dalyvauja socialiniame, kultūriniame ir visuomeniniame gyvenime ir (ar) vietos savivaldoje.

**III SKYRIUS**

**KANDIDATŲ TEIKIMAS, KOMISIJOS SUDARYMAS IR DARBO ORGANIZAVIMAS, KANDIDATŲ ATRANKA**

1. Kandidatūras Metų mokytojo vardui suteikti ir premijai gauti teikia formaliojo ir neformaliojo švietimo įstaigos vadovas, pritarus įstaigos tarybai:
	1. kandidatūra Metų mokytojo vardui suteikti ir premijai gauti teikiama vadovaujantis šių nuostatų 10 punkte nustatytais kriterijais, užpildžius paraišką (priedas);
	2. paraiška (ne daugiau kaip trijų puslapių) pateikiama savivaldybės administracijos Švietimo ir kultūros skyriui iki kiekvienų metų rugsėjo 20 d.
2. Savivaldybės mero potvarkiu sudaroma savivaldybės metų mokytojo vardo suteikimo ir premijos skyrimo komisija iš 7 asmenų (toliau – komisija). Komisija išrenka Metų mokytoją:
	1. Metų mokytojas pagal sudarytą kandidatų sąrašą nustatomas komisijos posėdyje slapto balsavimo būdu, prieš tai atrinkus kandidatus pagal šių nuostatų 10 punkto kriterijus;
	2. balsavimo metu kiekvienam komisijos nariui suteikiama tiek balsų, kiek yra kandidatų;
	3. Metų mokytoju pripažįstamas kandidatas, gavęs daugiausia balsų;
	4. tuo atveju, kai vienodą balsų skaičių gauna du ar daugiau kandidatų, skelbiamas antrasis slapto balsavimo turas; jei Metų mokytojas neišrenkamas ir antruoju slaptu balsavimu, skelbiamas atviras balsavimas, kiekvienam komisijos nariui suteikiant po vieną balsą; komisijos pirmininkas turi sprendžiamojo balso teię;
	5. posėdis yra teisėtas, jei jame dalyvauja ne mažiau kaip du trečdaliai komisijos narių; komisijos posėdis protokoluojamas;
	6. Metų mokytojas išrenkamas ne vėliau kaip iki kiekvienų metų spalio 1 d.
3. Premiją įsakymu skiria savivaldybės administracijos direktorius.

**IV SKYRIUS**

**VARDO SUTEIKIMAS, PREMIJOS ĮTEIKIMAS IR VISUOMENĖS INFORMAVIMAS**

1. Metų mokytojo vardas suteikiamas įteikiant savivaldybės ženklą „Už nuopelnus“, savivaldybės mero padėkos raštą ir premiją kiekvienų metų spalio mėnesį, minint Tarptautinę mokytojų dieną Kėdainių rotušėje.
2. Visuomenė informuojama apie komisijos veiklą, Metų mokytojo vardo suteikimą ir premijos skyrimą.

**V SKYRIUS**

**BAIGIAMOSIOS NUOSTATOS**

1. Šie nuostatai priimami, keičiami ir netenka galios savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kėdainių rajono savivaldybės metų mokytojo vardo suteikimo ir premijos skyrimo nuostatų

priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ugdymo įstaigos pavadinimas

KĖDAINIŲ RAJONO SAVIVALDYBĖS METŲ MOKYTOJO VARDO SUTEIKIMO

IR PREMIJOS SKYRIMO PARAIŠKA

\_\_\_\_\_\_\_\_\_\_\_\_\_\_\_\_\_\_

(data)

Kandidato vardas ir pavardė: ...................................................................................................................

Darbovietė, pareigos, kvalifikacinė kategorija: .......................................................................................

...........................................................................................................................................................

Pedagoginio darbo stažas: .........................................................................................................................

Kandidato veiklos aprašas pagal Kėdainių rajono savivaldybės metų mokytojo vardo suteikimo ir premijos skyrimo nuostatų 10 punkte nustatytus kandidatų atrankos kriterijus:

10.1. profesionaliai planuoja, organizuoja, analizuoja ugdymą(si) ir kuria inovatyvias ugdymo(si) aplinkas;

10.2. reguliarūs ugdytinių pasiekimai;

10.3. nuolatinis kryptingas asmeninis tobulėjimas;

10.4. skleidžia savo autentišką ir veiksmingą pedagoginės veiklos patirtį; inicijuoja, rengia ugdymo projektus ir (ar) juose aktyviai dalyvauja; rengia mokymo(si) ir metodines priemones;

10.5. mokytojas aktyviai dalyvauja socialiniame, kultūriniame ir visuomeniniame gyvenime ir (ar) vietos savivaldoje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 (Ugdymo įstaigos vadovas) (parašas) (vardas ir pavarde)

Suderinta: įstaigos tarybos pirmininkas:

 (parašas, vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS METŲ MOKYTOJO VARDO SUTEIKIMO IR PREMIJOS SKYRIMO NUOSTATŲ TVIRTINIMO**

2018 m. birželio d.

Kėdainiai

**Parengto sprendimo projekto tikslai**

Patvirtinti Kėdainių rajono savivaldybės metų mokytojo vardo suteikimo ir premijos skyrimo nuostatus.

**Sprendimo projekto esmė, rengimo priežastys ir motyvai**

Kėdainių rajono savivaldybės metų mokytojo premija teikiama nuo 2006 metų. Premija įteikta 12 mokytojų iš 7 mokyklų.

Savivaldybės administracijos švietimo ir kultūros skyrius ir savivaldybės švietimo taryba parengė ir teikia sprendimo projektą „Dėl Kėdainių rajono savivaldybės metų mokytojo vardo suteikimo ir premijos skyrimo nuostatų tvirtinimo“, atitinkantį šiandienos reikalavimus. Kėdainių rajono savivaldybės metų mokytojo vardo suteikimo ir premijos skyrimo nuostatai apibrėžia Kėdainių rajono savivaldybės metų mokytojo vardo suteikimo ir premijos skyrimo paskirtį, tikslą, apdovanojimų formas, lėšas, kandidatų atrankos kriterijus, kandidatų teikimą, komisijos darbo reglamentą, kandidatų atranką, vardo suteikimo ir premijos įteikimo vykdymą, visuomenės informavimą.

Sukonkretinami atrankos kriterijai:

* 1. profesionaliai planuoja, organizuoja, analizuoja ugdymą(si) (pvz.: ugdymo(si) procesas siejamas su mokinių patirtimi; atsižvelgia į įvairius ugdymosi poreikius; sudaro lygias mokymosi ir socialines sąlygas; kiekvieną mokinį skatina siekti asmeninės pažangos; socialinis, pilietinis ir dorinis asmens brandinimas; ugdymo(si) procesas siejamas su pozityvia vietos sociokultūra; tiria mokymo(si) ir (ar) vertinimo strategijas, taiko jas, kuria savo veiksmingas mokymo(si) ir (ar) vertinimo strategijas ir kt.) ir kuria inovatyvias ugdymo(si) aplinkas (pvz.: ugdymo proceso dalyvius įtraukia į erdvių bendrakūrą; mokymui(si) naudoja „klases be sienų“; mokymui(si) naudoja virtualią aplinką ir kt.);
	2. reguliarūs ugdytinių pasiekimai (ugdytiniai – olimpiadų, konkursų, čempionatų, parodų, varžybų ir kt. prizininkai, laimėtojai, diplomantai, laureatai ar nugalėtojai);
	3. nuolatinis kryptingas asmeninis tobulėjimas (pvz.: turintis įtakos švietimo įstaigos pedagogų kvalifikacijos ir kompetencijų tobulinimui; derantis su šalies švietimo linkmėmis ir kt.);
	4. skleidžia savo autentišką ir veiksmingą pedagoginės veiklos patirtį (pvz.: aktyviai dalyvauja metodinėje veikloje; patirtis diegiama švietimo įstaigoje; rengia ir įgyvendina kvalifikacijos tobulinimo programas; rengia pranešimus, straipsnius, autorines parodas ir kt.); inicijuoja, rengia ugdymo projektus ir (ar) juose aktyviai dalyvauja; rengia mokymo(si) ir metodines priemones;
	5. mokytojas aktyviai dalyvauja socialiniame, kultūriniame ir visuomeniniame gyvenime ir (ar) vietos savivaldoje.

**Lėšų poreikis (jeigu sprendimui įgyvendinti reikalingos lėšos)**

Savivaldybės biudžete skirta 1000 Eur.

**Laukiami rezultatai**

Nuosekliai įvertinami veiksmingai dirbančių mokytojų profesinės veiklos pasiekimai; mokytojai skatinami profesinei ir kūrybinei iniciatyvai.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Švietimo ir kultūros skyriaus vedėjas Julius Lukoševičius